

**KŐRÖSTETÉTLEN KÖZSÉG ÖNKORMÁNYZAT**

**2745 KŐRÖSTETÉTLEN**, Kocséri út 4.

***Tel.: 53/368-005, fax: 53/568-501l***

\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ikt.sz.: C/7079/2023.

Előterjesztő: Pásztor Roland polgármester Tárgy**:** Víziközmű bérleti-üzemeltetési Szakmai előterjesztő: dr. Diósgyőri Gitta címzetes főjegyző szerződés módosítása

Ügyintéző: Sziváki Ibolya vezető-főtanácsos Mellékletek: Szerződés módosításának tervezete

**ELŐTERJESZTÉS**

**Kőröstetétlen Község Önkormányzat Képviselő-testületének 2023. április 25-ei nyilvános ülésére**

**Tisztelt Képviselő-testület!**

A víziközmű-szolgáltatásról szóló 2011. évi CCIX. törvény (továbbiakban: Vksztv.) 12. §. (1) bekezdése és a 78. §-a alapjána víziközmű tulajdonosa a 2012. július 15-én meglévő üzemeltetési szerződés tekintetében 2022. december 31. napjáig vagyonértékelést végez. A törvény 12. § (2) bekezdése alapján a vagyonértékelés az üzemeltetési szerződés mellékletét képezi.

Mint már a 2023. március 13-ai rendkívüli ülésen tájékoztattam a képviselő-testületet, a Magyar Energetikai és Közmű-szabályozási Hivatal (továbbiakban: Hivatal) Kőröstetétlen Község Önkormányzat, mint Víziközmű tulajdonos, valamint a DAKÖV Dabas és Környéke Vízügyi Kft., mint Szolgáltató vonatkozásában, a vagyonértékelés elvégzésének és benyújtásának ellenőrzése során megállapította, hogy a vagyonértékelés nem került benyújtásra.

A Hivatal a határozata szerint, amennyiben a vagyonértékelés nem állt rendelkezésre, azt a Víziközmű tulajdonosának 45 napon belül kellett elvégeztetni, és az üzemeltetési szerződés módosításával együtt megküldeni részükre.

A vagyonértékelést az „INVESZTÁCIÓS 2000” Kft a szerződésben foglaltak szerint elkészítette, mely az előkészített bérleti-üzemeltetési szerződés módosításának a mellékletét képezi. A vagyonértékelést is tartalmazó „Közművagyon-értékelési szakvélemény” -t nagy terjedelmére való tekintettel nem mellékelem, az a Községházán megtekinthető.

A 2012. június 29-én kelt Víziközmű bérleti-üzemeltetési szerződés 1. számú módosítását 2016. december 29-én, a 2. számú módosítását pedig 2019. január 24-én írták alá a Kőröstetétlen Község Önkormányzat és a DAKÖV Kft képviselői.

Az előterjesztés mellékletét képező 3. számú módosítás előkészítése során áttekintettük az alapszerződést és annak módosításait. Az 1. és a 2. számú módosítás hatályon kívül helyezésével készítettük elő a szerződés 3. számú módosítását, melyet a DAKÖV Kft. jogi képviselőjével is egyeztettünk.

**Tisztelt Képviselő testület!**

Kérem az előterjesztés megvitatását, valamint a határozat-tervezet elfogadását.

Az előterjesztést a **Jogi- Gazdasági és Kulturális Bizottság** tárgyalja meg. A Bizottság véleményét az elnök a Képviselő-testület ülésén szóban ismerteti.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján - figyelemmel a Képviselő-testület szervei szervezeti és működési szabályzatáról szóló 19/2014. (XI. 26.)önkormányzati rendelet rendelkezéseire – **minősített szavazati arány**t igényel.

Cegléd, 2023. április 20.

Pásztor Roland

polgármester

**Határozati javaslat**

**Kőröstetétlen Község Önkormányzatának Képviselő-testülete** -

1.) Jóváhagyja a határozat mellékletét képező, a DAKÖV Kft. Dabas és Környéke Vízügyi Kft-vel 2012. június 29-én – közműves ivóvízellátásra és közműves szennyvízelvezetésre – megkötött bérleti-üzemeltetési szerződés 3. számú módosítását.

2.) Felhatalmazza a polgármestert a bérleti-üzemeltetési szerződés 3. számú módosításának aláírására.

3.) Utasítja a Ceglédi Közös Önkormányzati Hivatalt a szükséges intézkedések előkészítésére.

**Határidő**: azonnal **Felelős**: Pásztor Roland polgármester

-------

Az előterjesztést láttam:

Dr. Diósgyőri Gitta

címzetes főjegyző

*a …/2023. (IV. 25.) Ök. határozat melléklete*

**VÍZIKÖZMŰ**

**BÉRLETI-ÜZEMELTETÉSI SZERZŐDÉS**

1. **számú MÓDOSÍTÁSA**

mely létrejött **Kőröstetétlen Község Önkormányzat**

Székhelye: 2745 Kőröstetétlen, Kocséri út 4.

Adószáma: 15734752-2-13

MÁK törzsszáma: 734752

Számlavezető pénzintézet és számlaszám: OTP Bank Nyrt. 11742207-15441647-10820005

Képviseli: **Pásztor Roland polgármester**

A szerződést ellenjegyzi: dr. Diósgyőri Gitta címzetes főjegyző

Pénzügyi ellenjegyző neve: Sipos Nikoletta

Pénzügyi ellenjegyző beosztása: a Ceglédi Közös Önkormányzati Hivatal Pénzügyi Iroda vezetője,

mint bérleti-üzemeltetésbe adó, víziközmű ellátásért felelős tulajdonos, a továbbiakban **Bérbeadó**,

másrészről a **DAKÖV Dabas és Környéke Vízügyi Kft.**

Székhelye: 2370 Dabas, Széchenyi u. 3.,

Cégjegyzékszám: 13-09-066171, nyilvántartó: Pest Megyei Bíróság mint Cégbíróság,  
Statisztikai számjele: 10800870-3600-113-13,

Adószáma: 10800870-2-13,

Számlaszámok: 11784009-20602738; 65500082-30057346-55000013

Képviseli: **Jasper Lóránt ügyvezető**,

mint bérleti-üzemeltető, víziközmű szolgáltató a továbbiakban **Bérlő,** együttesen: Felek között alulírott helyen és időben az alábbi feltételekkel:

1. A Felek között 2012. június 29-én víziközmű bérleti-üzemeltetési szerződés jött létre Kőröstetétlen Község Önkormányzat tulajdonát képező víziközművek üzemeltetésére:
2. A Felek közös megegyezéssel módosítják a bérleti-üzemeltetési szerződést a következő pontokban:
   1. **Az alapszerződés III. fejezet 2. és 3. pontja helyébe a következő szöveg lép:**

*III. A vagyontárgyak és az ahhoz kapcsolódó jogok és kötelezettségek átadása*

„**2.** A Bérbeadó a Vksztv. előírása szerint a tulajdonában lévő víziközmű vonatkozásában a vagyonértékelést elvégeztette. A közművagyon-értékelési szakvélemény a szerződés 4*. számú mellékletét* képezi.

**3.** A bérleti-üzemeltetésbe adás kiterjed mindazon önkormányzati törzsvagyont képező víziközmű létesítményre és berendezésre (ingatlan és ingó vagyonra, ezek alkotórészeire és tartozékaira), amelyek jelen szerződés hatálybalépésekor a **Bérbeadó** tulajdonát képezik, valamint azokra, amelyek a szerződés hatálya alatt létesülnek, illetve amelyeket a Vksztv. szerint a **Bérbeadó** más tulajdonosoktól átvesz.”

**2.2. Az alapszerződés IV. fejezet 6. pontja helyébe a következő szöveg lép:**

*IV. A víziközmű-szolgáltatási tevékenységet végző* ***Bérlő*** *feladatai, kötelezettségei*

*„***6**.Az ellátásbiztonság fenntartása érdekében a **Bérlő** elvégzi azokat a hibajelleggel, váratlanul felmerülő beavatkozásokat, amelyek a számvitelről szóló törvény (továbbiakban: Sztv.) rendelkezései értelmében az értéknövelő felújítások körében számolhatók el. A **Bérlő** ezen túl elvégez a felújítás körébe tartozó bármely olyan beavatkozást is, melynek elmaradása az ellátás biztonságát veszélyeztetné vagy egyéb kárveszély felmerülésével közvetlenül fenyeget. Kötelezettségének a **Bérlő** az ellátásért felelős esetleges mulasztásától függetlenül is eleget tesz. Az e tárgykörben felmerült költségeket a **Bérbeadó** a **Bérlő** számlája alapján abban az esetben is köteles megtéríteni **Bérlőnek**. amennyiben az a bérleti díjat meghaladja.

***6.1****.* A felújítási és pótlási beavatkozások szükségességének felismerését követően a **Bérlő** a **Bérbeadót** írásban haladéktalanul tájékoztatja. **Bérbeadó** a képviselője útján az elvégzett munkálatokat ellenőrzi és jóváhagyja, és szükség esetén a gördülő fejlesztési terv módosítását kezdeményezi.

***6.2.*** Az elvégzett munkálatok ellenértékét a **Bérbeadó** a rendelkezésre álló bérleti díj terhére a **Bérlő** által évente két alkalommal benyújtott számla alapján téríti meg.”

**2.3. Az alapszerződés IV. fejezet 8. pontja helyébe a következő szöveg lép:**

***„8.*** A **Bérlő** a víziközmű-rendszer gördülő fejlesztési terve részeként elkészítendő felújítási és pótlási tervet, valamint a **Bérbeadó** által rendelkezésére bocsátott beruházási tervet meghatalmazás alapján elkészíti, és azt minden év szeptember 30-ig benyújtja a Magyar Energetikai és Közmű-szabályozási Hivatalhoz (továbbiakban: Hivatal.)

***8.1***. A fenti terv módosítását a **Bérlő** és a **Bérbeadó** is jogosult kezdeményezni. A **Bérbeadó** képviselő-testülete által elfogadott módosított tervet a **Bérlő** nyújtja be a Hivatalhoz.

***8.2****.* A terv Hivatal általi jóváhagyását követően a **Bérlő** jogosult számlát kibocsátani a fenti terv elkészítésével és benyújtásával kapcsolatos költségekről. A számla alapján a **Bérbeadó** köteles **Bérlőnek** a felmerülő költségetmegtéríteni. „

**2.4. Az alapszerződés V. fejezet 3. pontja helyébe a következő szöveg lép:**

*V. A víziközmű szolgáltatás tervezett mennyisége, felhasználók által fizetendő díja, a bérlő által fizetendő bérleti díj*

„**3.** A Vksztv. felhatalmazta az előző víziközmű szolgáltatót, hogy a 2011. december 31-én alkalmazott bruttó díjhoz képest legfeljebb 4,2 %-kal megemelt mértékű díjat alkalmazhat. **Bérlő** fenti törvényi rendelkezés, valamint a 2013. évi LIV. törvény alapján 2013. július 1-jétől a felhasználók felé az alábbi díjakat alkalmazza:

***3.1.* Alapdíj Nincs**

Ivóvíz-szolgáltatás Ft/bekötés/hó

Szennyvízelvezetés, -tisztítás Ft/bekötés/hó

***3.2.* Fogyasztással arányos díj**

Lakossági ivóvíz-szolgáltatási díj Ft/m3 221,40 Ft/ m3

Intézményi ivóvíz-szolgáltatási díj Ft/m3 246 Ft/ m3

Közületi ivóvíz-szolgáltatási díj Ft/m3 290 Ft/ m3

***3.3*.** Lakossági csatornadíj (elvezetés és tisztítás együtt) Ft/m3 239,40 Ft/ m3

Intézményi csatornadíj (elvezetés és tisztítás együtt) Ft/m3 266 Ft/ m3

Közületi csatornadíj (elvezetés és tisztítás együtt Ft/m3 434 Ft/ m3

Vízterhelési díj Ft/m3 0 Ft/ m3

A fenti díjak az általános forgalmi adót - mely a szerződés megkötésének időpontjában 27 % - **nem tartalmazzák**.

**Bérlő** fenti díjakat csak törvényi rendelkezés alapján módosíthatja.”

**2.5. Az alapszerződés V. fejezet 5. pontja helyébe a következő szöveg lép:**

„**5. Bérbeadó** kiköti, hogy **Bérlő** részére a víziközmű-üzemeltetési jogát bérleti díj fizetése ellenében engedi át, melyet **Bérlő** csak a bérleti díj megfizetése ellenében gyakorolhat.

**5.1**.A **Bérlő** által fizetendő bérleti díj:

*5.1.1*. Kőröstetétlen község közműves ivóvízellátása 3.000.000.-Ft/év + ÁFA

víziközmű-rendszer kódja: KRTT-IV

*5.1.2.* Kőröstetétlen község közműves szennyvízelvezetése 3.000.000.-Ft/év + ÁFA

víziközmű-rendszer kódja: KRTT-SZV

*5.1.3.* A bérleti díj félévente, a tárgyidőszakot követő második hónap utolsó napjáig esedékes a **Bérbeadó** számlája alapján.

*5.1.4.* A jelen szerződésben rögzített bérleti díjat szerződő felek egyoldalúan nem változtathatják meg.

*5.1.5*. A bérleti díj közös megegyezéssel csak abban az esetben változtatható, ha a szerződés V. 3. pontjában rögzített víziközmű szolgáltatási díjak is változnak.

*5.1.6*. **Bérbeadó** a bérleti díjból származó bevételét köteles elkülönítetten kezelni és azt kizárólag a víziközmű fejlesztés finanszírozására - ideértve a víziközmű-fejlesztés céljára igénybevett hitellel összefüggő adósságszolgálat teljesítését is - használhatja fel.”

**2.6. Az alapszerződés IX. fejezet 2. pontja helyébe a következő szöveg lép:**

*IX. A szerződő Felek kapcsolattartása, tájékoztatási kötelezettség, ellenőrzés*

*„***2***.* **Bérlő** köteles a **Bérbeadót** folyamatosan, de évente legalább egy alkalommal, legkésőbb tárgyév január 31-ig részletesen írásban tájékoztatni a víziközmű-üzemeltetés helyzetéről, a tárgyévet megelőző év működéséről és a gördülőfejlesztési tervben a tárgyévre tervezett beruházások és felújítások ütemezéséről.”

**2.7. Az alapszerződés IX. fejezet 4. pontja helyébe a következő szöveg lép:**

„**4.** Kapcsolattartás

**Bérbeadó** részéről: A mindenkori polgármester és a mindenkori közös önkormányzati hivatal jegyzője.

Elérhetősége: 2745 Kőröstetétlen, Kocséri út 4.

[postmaster@polghivkorostetetlen.t-online.hu](mailto:postmaster@polghivkorostetetlen.t-online.hu)

06-53-368-005

**Bérlő** részéről: a DAKÖV Kft. mindekori ügyvezetője (ügyvezetői)

**Bérlő** jelen szerződés teljesítésére kijelölt üzemmérnökség:

Elérhetősége: 2740 Abony, Vasút út 15.

[abony.uzemigazgatosag@dakov.hu](mailto:abony.uzemigazgatosag@dakov.hu)

06-53-562-070

**2.8. Az alapszerződés Mellékletek 4. számú melléklete helyébe a következő szöveg lép:**

„4. Közművagyon-értékelési szakvélemény”

**3.** A jelen szerződésmódosítással nem érintett kérdések tekintetében az eredeti, 2012. június 29-én kelt bérleti-üzemeltetési alapszerződés rendelkezései az irányadók.

1. Felek rögzítik, hogy a 2012. június 29-én kelt bérleti-üzemeltetési szerződés 1. és 2. számú módosítása a 3. számú módosításának aláírása napján hatályát veszti.

**5.** A jelen bérleti-üzemeltetési szerződésmódosítást a **Bérbeadó** önkormányzat képviselő-testülete a …/2023. (IV. 25.).) Ök. határozatával jóváhagyta.

**6.** A bérleti-üzemeltetési szerződés módosítás érvényességéhez a Magyar Energetikai és Közmű-szabályozási Hivatal jóváhagyása szükséges.

Kelt: Kőröstetétlen 2023. …….…. Dabas, 2023. ……………….

BÉRBEADÓ BÉRLŐ

Kőröstetétlen Község Önkormányzat DAKÖV Kft.

**Pásztor Roland** polgármester **Jasper Lóránt** ügyvezető

Ellenjegyzem: ………………………….

**Dr. Diósgyőri Gitta**

címzetes főjegyző

Pénzügyi ellenjegyzés dátuma: 2023………...

Pénzügyi ellenjegyző: ……………………………

**Sipos Nikoletta**

irodavezető